**Ministru kabineta rīkojuma projekta „Grozījums Ministru kabineta 2013.gada 30.jūlija rīkojumā Nr.347 „Par valsts nekustamo īpašumu nodošanu Latvijas Universitātes īpašumā””** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījums Ministru kabineta 2013.gada 30.jūlija rīkojumā Nr.347 „Par valsts nekustamo īpašumu nodošanu Latvijas Universitātes īpašumā”” (turpmāk – rīkojuma projekts) ir izstrādāts saskaņā ar Valsts iestāžu juridisko dienestu vadītāju 2014.gada 17.aprīļa sanāksmes lēmumu (protokols Nr.1, 1.§, 3.punkts), kā arī Izglītības un zinātnes ministrijas (turpmāk – ministrija) iniciatīvu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Saskaņā ar Ministru kabineta 2013.gada 30.jūlija rīkojumu Nr.347 “Par valsts nekustamo īpašumu nodošanu Latvijas Universitātes īpašumā”, Latvijas Universitātes (turpmāk – universitāte) īpašumā tika nodoti deviņi valsts nekustamie īpašumi Rīgā, tajā skaitā Lielvārdes ielā 24 (nekustamā īpašuma kadastra numurs 0100 115 0198), Lielvārdes ielā 26 (nekustamā īpašuma kadastra numurs 0100 115 0196), Rūpniecības ielā 10 (nekustamā īpašuma kadastra numurs 0100 011 0080) un Jelgavas ielā 1 (nekustamā īpašuma kadastra numurs 0100 054 2005). Šā rīkojuma 4.punktā noteikts, ka universitātei saskaņā ar Publiskas personas mantas atsavināšanas likuma 42.panta pirmo daļu nekustamie īpašumi jāizmanto 1.punkta attiecīgajos apakšpunktos noteikto funkciju nodrošināšanai un bez atlīdzības jānodod atpakaļ valstij, ja tie vairs netiek izmantoti 1.punkta attiecīgajos apakšpunktos noteikto funkciju nodrošināšanai.Saskaņā ar Ministru kabineta 2010.gada 6.maija rīkojumu Nr.251 “Par valsts nekustamā īpašuma Jelgavas ielā 1, Rīgā, nodošanu Latvijas Universitātes valdījumā” valsts nekustamais īpašums (nekustamā īpašuma kadastra numurs 0100 054 2005) Jelgavas ielā 1, Rīgā, nodots universitātes valdījumā, šā rīkojuma 3.punktā nosakot, ka universitātei aizliegts minēto valsts nekustamo īpašumu vai tā daļas atsavināt vai apgrūtināt ar lietu tiesībām bez ikreizēja Ministru kabineta lēmuma, kā arī iznomāt bez ministrijas saskaņojuma.Tāds pats aizliegums noteikts Ministru kabineta 2009.gada 13.oktobra rīkojumā Nr.694 “Par valsts nekustamo īpašumu Rīgā, Rūpniecības ielā 10, Lielvārdes ielā 24 un Lielvārdes ielā 26, nodošanu Latvijas Universitātes valdījumā” attiecībā uz ar šo rīkojumu universitātes valdījumā nodotajiem valsts nekustamajiem īpašumiem Rīgā, Lielvārdes ielā 24 (nekustamā īpašuma kadastra numurs 0100 115 0198), Lielvārdes ielā 26 (nekustamā īpašuma kadastra numurs 0100 115 0196), Rūpniecības ielā 10 (nekustamā īpašuma kadastra numurs 0100 011 0080).Visu iepriekš minēto nekustamo īpašumu zemesgrāmatu nodalījumos (izņemot Lielvārdes iela 24, kur nav ierakstīti nekādi īpašuma tiesību aprobežojumi) II daļas 2.iedaļās ir izdarīti ieraksti par īpašuma tiesību aprobežojumiem, kas pamatoti ar Ministru kabineta rīkojumiem par valsts nekustamo īpašumu nodošanu universitātes valdījumā, savukārt nav izdarīti ieraksti par Ministru kabineta rīkojumā par valsts nekustamo īpašumu nodošanu universitātes īpašumā noteiktajiem īpašuma tiesību aprobežojumiem.Rīkojuma projekts ir izstrādāts, lai dotu iespēju universitātei precizēt zemesgrāmatu ierakstus, dzēšot īpašuma tiesību aprobežojumus, kas noteikti, nododot valsts nekustamos īpašumus universitātes valdījumā, un ierakstot īpašuma tiesību aprobežojumus, kādi noteikti, nododot valsts nekustamos īpašumu universitātes īpašumā. Vienlaikus universitātei noteiktie īpašuma tiesību aprobežojumi papildināti atbilstoši Valsts iestāžu juridisko dienestu vadītāju 2014.gada 17.aprīļa sanāksmes lēmumam (protokols Nr.1, 1.§, 3.punkts), tādējādi nodrošinot vienveidīgas prakses piemērošanu Ministru kabineta rīkojumos, atsavinot valsts nekustamos īpašumus un nosakot īpašuma tiesību aprobežojumus. |
| 3. | Projekta izstrādē iesaistītās institūcijas | Ministrija, universitāte. |
| 4. | Cita informācija | Nav. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās universitāte. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums „Grozījums Ministru kabineta 2013.gada 30.jūlija rīkojumā Nr.347 „Par valsts nekustamo īpašumu nodošanu Latvijas Universitātes īpašumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”.Izdevumus, kas saistīti ar ierakstu precizēšanu zemesgrāmatu nodalījumos, segs universitāte tās apstiprinātā budžeta ietvaros. |

Anotācijas II, III, IV un V sadaļa – projekts šīs jomas neskar.

Izglītības un zinātnes ministre M.Seile

Vizē:

Valsts sekretāre S.Liepiņa

10.12.2014 16:56

679

I.Rozenštoka

67047765, Ilze.Rozenstoka@izm.gov.lv